EkBass/fiwiki-20250220-pages-articles huggingface dataset:
Key West

Key West on kaupunki ja samanniminen saari Yhdysvaltain Floridan osavaltion Florida Keysin saaristossa. Kaupunki on Monroen piirikunnan hallintokeskus (). Key West on Florida Keysin läntisin paikka. Kaupungin asukasluku on 25 478 (). Kaupunki on 207 km lounaaseen Miamista ja 170 km koilliseen Kuuban pääkaupungista Havannasta. == Historia == Ensimmäinen eurooppalainen vierailija Key Westissä oli Juan Ponce de León vuonna 1521. Key West tunnettiin pitkään nimellä Cayo Hueso, joka tarkoittaa luista saarta. Vuonna 1822 Yhdysvaltain laivaston kommodori Matthew Perry nostatti Yhdysvaltain lipun saarelle ja julisti saaren Yhdysvaltain omaisuudeksi.http://www.keyshistory.org/keywest.html == Maantiede == Yhdysvaltojen Census Bureaun mukaan Key Westin pinta-ala on 19,2 km², josta on maata 15,4 km² ja vettä 3,8 km² (19,73 %). == Ilmasto == Key West sijaitsee trooppisella ilmastovyöhykkeellä. Viilein ja kuivin kuukausi on tammikuu, jolloin on yhtä lämmintä kuin Suomessa heinäkuussa, ja vettä sataa vain noin neljä senttiä. Heinä-, elo-, syys- ja lokakuissa on kaikissa yhtä lämmintä, vuorokausien keskilämpötilan ollessa 26 astetta. Ne ovat samalla myös vuoden sateisimmat kuukaudet ja niiden yhteen laskettu sademäärä onkin yli 100 cm, mikä on 1,5 kertaa enemmän kuin Suomessa koko vuoden aikana satava sademäärä. Loppukesä on sateiden lisäksi voimakkaiden tuulten, helteiden ja trombien aikaa. Key West lukeutuu yhdeksi Yhdysvaltojen aurinkoisimmista kaupungeista. Key Westiin osui voimakas Saffirin–Simpsonin hurrikaaniasteikolla luokkaa neljä edustanut hurrikaani Irma 10. syyskuuta vuonna 2017. Hurrikaani aiheutti kaupungissa tulvia ja katkaisi sähkön- ja vedenjakelun useaksi päiväksi. Aiempia suuria hurrikaaneja olivat hurrikaani Wilma 24. päivä lokakuuta 2005 ja hurrikaani Georges syyskuussa 1998. == Väestö == Vuonna 2000 76,66% väestöstä puhui englantia virallisena kielenä, espanjaa 17,32%, 1,06% puhui italiaa, 1,02% puhui ranskaa ja saksaa äidinkielenään puhui 0,94% väestöstä. Muuta kieltä kuin englantia puhui yhteensä 25,33% väestöstä. Key Westin asukasmäärän kehitys 1840: 688 1850: 2 367 1860: 2 832 1870: 5 016 1880: 9 890 1890: 18 080 1900: 17 114 1910: 19 945 1920: 18 749 1930: 12 831 1940: 12 927 1950: 26 433 1960: 33 956 1970: 29 312 1980: 24 292 1990: 24 832 2000: 25 478 2006: 23 262 (Lähde: U.S. Census Bureau) == Liikenne == Key West liitettiin rautatiellä mantereeseen 1912 ja 1938 rautatie muutettiin valtatieksi. Yhdysvaltain U.S. Route 1 -valtatie päättyy Key Westiin. Saaren suurin korkeus merenpinnasta on vain 4,9 metriä ja koko 5,4 × 3,2 kilometriä. == Tunnettuja asukkaita == * Ernest Hemingway kirjailija joka asui saarella useita vuosia. * Tennessee Williams näytelmäkirjailija joka piti Key Westiä pääasiallisena asuinpaikkanaan vuodesta 1949 aina kuolemaansa 1983. == Lähteet == == Aiheesta muualla == * Key Westin kaupungin virallinen sivusto * Luokka:Floridan kaupungit Luokka:Monroen piirikunta (Florida) Luokka:Seulonnan keskeiset artikkelit
Rapanui

Rapanui tarkoittaa seuraavia: * Pääsiäissaari, rapanuiksi Rapa Nui, Chilelle kuuluva saari Tyynellämerellä * rapanui, Pääsiäissaarella puhuttava austronesialainen kieli.
Saab 2000

Saab 2000 on ruotsalaisen Saab AB:n valmistama, kahdella potkuriturbiinimoottorilla varustettu matkustajalentokone, joka on luokkansa nopeimpia maailmassa. Kone on varustettu lasiohjaamolla, joka tarkoittaa mittariston muodostuvan kuudesta EFIS-monitorista. Lisäksi varalla on pienet perinteiset mittarit. Saab 2000:lla on CATII-kelpoisuus. Koneeseen mahtuu matkustamoversiosta riippuen enimmillään 58 matkustajaa. Lentokoneen miehistöön kuuluu kaksi lentäjää sekä yksi tai kaksi stuerttia/lentoemäntää. Konetyyppiä on valmistettu yhteensä 63 kappaletta. Valmistus päättyi vuonna 1999. == Tekniset tiedot == == Katso myös == *Saab 340 == Lähteet == Luokka:Ruotsalaiset matkustajalentokoneet Luokka:1990-luvun matkustajalentokoneet 2000
Pobeda

Pobeda (, ”voitto”) GAZ-M20 oli neuvostoliittolaisen GAZ-autotehtaan vuosina 1946–1958 valmistama automalli. Auton suunnittelun sai tehtäväkseen GAZin tehtaan suunnitteluosasto jo vuonna 1943, pääsuunnittelijana ansioitunut Andrei Lipgart. Autoon suunniteltiin aluksi kuusisylinterinen moottori, mutta Josif Stalin ei laitetta hänelle sitä esiteltäessä hyväksynyt ja niin moottoriksi valittiin 2 111 cm³ sivuventtiilinelonen, teholtaan vain 50 hv. Auto oli suunniteltu pikavauhtia 20 kuukaudessa ja se kärsi alkuun vakavista puutteista ja vioista. Etupään erillisjousitus oli hutera, polttoaineenkulutus valtava, takajousitus veltto ja auto kärsi myös monenlaisista valmistusvioista. Vuoteen 1948 mennessä lastentaudit oli kuitenkin voitettu ja auto osoittautui vankaksi ja kestäväksi. Koska auto painoi noin 1 400 kg, se ei ollut nopea, mutta suunnittelun lähtökohtana olikin hyvä etenemiskyky Neuvostoliiton huonoilla teillä. Vankka rakenne, isot pyörät, korkea maavara ja hitaaksi välitetty voimansiirto tekivät autosta hyvän etenijän myös Suomen heikoilla kelirikkoteillä. Pobedaa tuotiin runsaasti Suomeen, koska länsimaisten hyödykkeiden tuonti oli valuuttapulan vaivaamassa maassa ankarasti säännösteltyä. Pobedaa käytettiin paljon taksiautona. Sen kokonaistuotantomäärä oli 235 599 kpl. Pobedan seuraaja oli Volga. Pobedasta tehtiin Puolassa lisenssivalmistetta nimellä Warszawa, josta valmistettiin 23 vuoden aikana erilaisia versioita yhteensä 253 000 kappaletta.Kontakt-lehden arkisto (Suomi-Venäjä-seura), Internjet Archive, tallennettu 11.1.2005. Viitattu 26.7.2019. Vielä vuonna 1963 Suomessa oli rekisterissä 5 644 Pobedaa. Se oli tuolloin 15. yleisin automerkki.Vuosikymmenten kestosuosikkeja, (Tuulilasi syyskuu 2003), PDF, Internet Archive. Viitattu 26.7.2019. Vuoden 1970 alussa Pobeda-autoja oli rekisterissä enää 174 kappaletta. Timo Laitinen: Auto 70-luvulla, s. 183. Alfamer Oy, Helsinki, 2008. == Lähteet == ==Aiheesta muualla== * Ylen Elävä arkisto: Pobeda – auto Neuvostoliitosta * Oldtimer gallery - cars: GAZ-20 Luokka:Neuvostoliittolaiset automerkit Luokka:GAZ Luokka:1950-luvun autot
Nivelakseli

Nivelakseli eli kardaaniakseli on kone-elin, jonka tarkoitus on välittää mekaanista momenttia ja pyörimisliikettä sekä sallia pyörimisakselin suunnan muutos. Kardaaninivel on muun muassa autoissa ja työstökoneissa käytetty kardaaniripustuksen ajatukseen perustuva nivelkytkentä, jonka avulla siirretään voimakoneesta tuleva liike käyttö- eli kardaaniakseliin vaikka akselien suunnat toisiinsa nähden muuttelevat. Akseli on nimetty sen 1500-luvulla keksineen Gerolamo Cardanon mukaan. == Nivelakselien käyttö == Nivelakseleita käytetään muun muassa takavetoisissa ja nelivetoisissa ajoneuvoissa vaihteistosta tulevan momentin siirtämiseksi tasauspyörästöön, toisin sanoen kardaaniakseli välittää voiman moottorilta tasauspyörästön kautta taka-akselille. Nivelakseli voi olla useammasta osasta koottu, ja akseliputkien välissä on ristinivel, joka mahdollistaa vetävien takapyörien jouston. Nivelakseli voi pyöriä ajoneuvon alla vapaana, tai se voi olla koteloitu vaurioitumisen välttämiseksi tai muista syistä (esimerkiksi aerodynamiikka). Traktoreista välitetään voima voimanottoakselista traktorin perään liitettäviin työkoneisiin nivelakselilla. Nivelakselin varsi on teleskooppinen, jotta työkoneen nosto sekä lasku ei vioittaisi akselia. == Lähteet == * * https://runeberg.org/pieni/2/0203.html Luokka:Autotekniikka Luokka:Voimansiirto
Gyroskooppi

Gyroskooppi on nopeasti pyörivä pyörä, joka on ripustettu kardaanisen rengassysteemin sisälle, siten että ripustuksen kääntäminen ei käännä pyörää. Pyörimismäärän säilymisen vuoksi pyörä säilyttää asentonsa. Gyroskooppeja käytetään asennon mittaamiseen ja asennon vakauttamiseen. Myös muulla tavalla toteutettuja laitteita kutsutaan gyroskoopeiksi. Sen keksi ranskalainen heiluristaan tunnettu fyysikko Léon Foucault vuonna 1852. ==Käyttö== Foucault kehitti gyroskoopilla keinon todistaa maan pyöriminen. Gyroskooppia käytetään myös laivojen keinumisen vaimentimien ohjaamiseen. Gyroskooppi tunnistaa laivan keinumisen ja ohjaa vakautuseviä niin, että keinuminen vaimenee. Nopean pyörähdyksensä ja pyörähdysmomentin säilymisen ansioista sen akselin suunta avaruudessa säilyy. Gyroskooppeja käytetään muun muassa hyrräkompasseissa, gyroteodoliiteissa, uusissa älypuhelimissa, sekä Nintendon Nintendo 3DS:ssähttp://www.iltalehti.fi/digi/201006200231310_du.shtml Tällainen on Nintendon kohuttu 3D-käsikonsoli, Iltalehti. Inertianavigointilaitteet eivät olisi mahdollisia ilman gyroskooppeja - niiden avulla laite tunnistaa asentonsa. ==Perinteisen gyroskoopin toimintaperiaate== Gyroskoopin toiminta perustuu liikkeen säilymisen lakiin. Massallisten kappaleiden liikenopeuden ja -suunnan muutosta vastustaa massan hitaus. Myös kappaleiden pyörimisliike pyrkii säilymään. Hyrräliikkeestä sekä muista mekaanisen liikkeen ominaisuuksista löytyy lisää tietoa mekaniikan ja dynamiikan oppikirjoista, kyseessä ei ole mikään painovoimaa vastustava ilmiö. Ellei tasapainottelevalla leluhyrrällä olisi tukipistettä, ei se pystyisi estämään itseään kaatumasta. Kun pyörivää kappaletta (esimerkiksi hyrrää) kallistetaan, se kääntyy ympäri akselia, joka on kohtisuorassa kallistusakselia vasten. Nämä kulmat voidaan yhdistää muistisääntöön, jossa nostetaan oikean, nyrkkiin puristetun käden peukalo ylös esittämään hyrrän pyörimisakselia. Kun etusormella osoitetaan eteenpäin ja keskisormella vasemmalle, kuvaa etusormi sitä akselia, jonka ympäri hyrrää kääntämällä se kääntyy keskisormen osoittaman akselin ympäri. Polku- ja moottoripyörien pystyssä pysyminen selitetään usein hyrräliikkeen ansioksi: pyörivä pyörä pyrkii kääntymään kallistuksen vastaiseen suuntaan ja pitämään täten kulkuneuvoa pystyssä. Hyrrävoiman osuus pystyssä pysymiseen ei ole kuitenkaan merkittävä. Tutkimuksissa hyrrävoima on voitu kumota tai kääntää päinvastaiseksi ja polkupyörä pysyy silti hyvin pystyssä. ==Muita gyroskooppeja== Nykyisin käytetään myös niin sanottuja lasergyroja eli lasergyroskooppeja, joissa laservalo kulkee kahdessa vastakkaisessa suunnassa. Kuituoptisissa gyroskoopeissa puolestaan tarkkaillaan valon kulkua eri suuntiin kuitusilmukassa. == Lähteet == ==Aiheesta muualla== * Rotationsapparat, Nordisk familjebok, Uggleupplagan. Osa 23. Nordisk familjeboks förlag 1916 * Luokka:Seulonnan keskeiset artikkelit
Bakerinsaari

Bakerinsaari () on asumaton pieni 1,6 neliökilometrin kokoinen atolli Tyynen valtameren keskiosassa lähellä päiväntasaajaa noin 2 600 kilometriä lounaaseen Honolulusta. Saari on Yhdysvalloille kuuluva kansallinen villieläinten suojelualue, jota hoitaa U.S. Fish and Wildlife Service. Siellä kasvaa neljää ruoholajia ja joitakin pensaita, mutta siellä ei ole makeaa vettä. Saari on pääasiassa merieläinten ja -lintujen pesimäaluetta. Pääsy saarelle on luvanvaraista ja rajoitettu lähinnä tiedemiehille. Länsiosassa on joitain raunioita ja hautausmaa. Saarella ei ole satamaa. ==Historia== Bakerinsaaren löysi ensimmäistä kertaa vuonna 1818 nantucketilainen valaanpyyntialus Equator kapteeninaan Elisha Folger. Seuraavan kerran sen näki elokuussa 1825 Loper kapteeninaan Obed Starbuck. Nimensä se sai Michael Bakerilta, joka kävi saarella 1834. Hän nousi saarelle uudelleen 1839 hautaamaan amerikkalaisen merimiehen Gideon Howlandin. Yhdysvallat otti saaren haltuunsa sen guanoesiintymien vuoksi 1857 ja vuosina 1859–1878 American Guano Company kaivoi sieltä guanoa. Brittiläisen John T. Arundelin yhtiö piti saarta päämajanaan Tyynenmeren kaivosoperaatioissaan 1886–1891. Saarta yritettiin myös asuttaa 1935, jolloin saarelle muutti neljä siviilihenkilöä. Asukkaat rakensivat majakan ja joitain rakennuksia. Heidät evakuoitiin 1942 Japanin muodostaman uhan vuoksi. Toisen maailmansodan aikana saarella oli Yhdysvaltain joukkoja ja sinne rakennettiin lentokenttä, jossa on 1 665 metrin pituinen kiitotie. Sodan jälkeen saari jäi asumattomaksi. Kiitotie on nykyisin täysin kasvien peitossa ja käyttökelvoton. Saarelle jäi villiintyneitä kissoja, jotka tuhottiin 1964. == Aiheesta muualla == Luokka:Oseanian saaret Luokka:Yhdysvaltain saaret Luokka:Yhdysvaltain territoriot
León (Espanja)

León on kaupunki Luoteis-Espanjassa, Kastilia ja Leónin itsehallintoalueessa Leónin maakunnassa. Kaupungissa on 127 817 asukasta (2015), neljännes maakunnan väestöstä ja se on siten maakunnan suurin kaupunki. Leónin maamerkkejä ovat goottilainen katedraali, Real Colegiata de San Isidoro ja Casa de Botines, joka on yksi arkkitehti Antoni Gaudín varhaisimpia töitä. == Ilmasto == Leónissa on Köppenin ilmastoluokituksen mukaan lauhkea meri- ilmasto. Vuoden keskilämpötila on noin 11 °C ja keskimääräinen sademäärä 560 millimetriä. Heinäkuu on lämpimin kuukausi. Silloin vuorokauden keskilämpötila on noin 20 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on marraskuu, jolloin sataa keskimäärin noin 70 millimetriä. Maaliskuu puolestaan on kuivin kuukausi. Silloin keskimääräinen sadanta on 23 millimetriä. == Historia == León perustettiin vuonna 68 roomalaisen Legio VII Geminan tukikohdaksi ja sitä kutsuttiin nimellä Legio (), josta tulee myös kaupungin nykyinen nimi. Visigoottikuningas Leovigild valloitti kaupungin 500-luvulla ja muslimit vuonna 712. Vuonna 856 kuningas Ordoño I asutti kaupungin uudelleen ja Ordoño II teki siitä Leónin kuningaskunnan pääkaupungin 914. Al-Mansur Ibn Abi Aamir ryösti kaupungin vuonna 987, mutta kuningas Alfonso V rakensi sen uudelleen. León oli pysähdyspaikka pyhiinvaeltajille matkalla Santiago de Compostelaan. 1500-luvulta lähtien kaupungin tärkeys alkoi vähentyä. Espanjan sisällissodassa León liittyi kesäkuussa 1936 taisteluun tasavaltalaisia vastaan. 1980-luvulta lähtien León on ollut leonilaisen nationalismin polttopiste, kansallismieliset ovat pyrkineet eroamaan Kastilia ja Leónista ja luomaan oman autonomisen alueen, jopa oman valtion, joka muodostettaisiin Leónin, Salamancan ja Zamoran maakunnista. ==Juhlapäiviä== Paikallisia juhlapäiviä ovat: 24. kesäkuuta, 29. heinäkuuta ja 5. lokakuuta. == Lähteet == ==Aiheesta muualla== Luokka:Leónin maakunta Luokka:Kastilia ja Leónin kaupungit
ZSD Nysa

Nysa oli puolalainen pakettiauto, jota valmistettiin 1950-luvulta vuoteen 1994. Nysasta valmistettiin myös ambulansseja ja poliisiautoja. Nysa oli pääosin tarkoitettu armeijan ja tiedustelun käyttöön, ja sen sivuovi oli suunniteltu tehokkaaseen poistumiseen. Puolan mellakantorjuntajoukot (ZOMO) käyttivät tummansinisiä Nysia, ja monet puolalaiset yhä yhdistävät tumman Nysan ZOMOon. Nysa vastasi aika lailla Saksan demokraattisen tasavallan Barkasia, paitsi että Nysa oli suurempi. Barkasin ja Nysan muotoilu olivat perin samankaltaisia. Suomeen on tuotu muutama Nysa kokeilumielessä 1960-luvulla. Jopa Puolassa Nysa on jo harvinainen auto, toisin kuin vaikkapa Zuk, joka on hieman samankaltainen auto. Nysan valmistus lopetettiin 1990-luvulla, kun Puolan ZOMO järjestettiin uudelleen eikä heillä ollut varaa ostaa niin hitaita ja täysin vanhentuneita autoja. Näin ZOMO siirtyi länsimaisiin pakettiautoihin ja Nysan valmistus lakkasi vuonna 1994 380 575 valmistetun Nysan jälkeen.The Warsaw Voice 1995, 72 Nykyään PFS-yritys valmistaa Nysa-tehtaalla Polonez Truck -autoa ja Clic-kaupunkiautoa. ==Lähteet== * ===Viitteet=== == Katso myös == *Puolan autoteollisuus ==Aiheesta muualla== Luokka:Automerkit Luokka:Pakettiautot
Hadrianus IV

Paavi Hadrianus IV (n. 1100 – 1. syyskuuta 1159) oli paavina 4. toukokuuta 1154 – 1. syyskuuta 1159.Hanska 2005: 320. Hänen oikea nimensä oli Nicholas Breakspear ja hän oli ensimmäinen – ja toistaiseksi ainoa – englantilainen, joka on ollut paavina. Hadrianus syntyi luultavasti Abbots Langleyssä Hertfordshiressä. Hänen isänsä Robert oli pappi Bathin hiippakunnassa. Hänestä tuli munkki St Albansissa, johon Nicholas pyrki mutta ei päässyt, vaan apotti käski hänen ”odottaa ja jatkaa opintojaan niin, että olisi soveliaampi”. Nicholas ei halunnut odottaa vaan lähti Pariisiin, jossa hänestä tuli Pyhän Rufusin luostarin munkki. Luostarissa hänestä tuli ensin priori ja vuonna 1137 hänet valittiin yksimielisesti apotiksi. Hänen uudistusintoisuutensa apottina johti valituksiin, jotka kantautuivat Roomaan asti. Valitukset kuitenkin herättivät myönteistä huomiota paavi Eugenius III:ssa, joka nosti hänet kardinaali-piispaksi Albanoon. Vuodesta 1152 vuoteen 1154 Nicholas toimi paavin lähettiläänä Skandinaviassa, jossa hän organisoi Trondheimin uuden arkkihiippakunnan asioita ja teki järjestelyjä, jotka johtivat siihen, että Uppsala tunnustettiin Ruotsin metropoliitan sijaintipaikaksi. Kun Nicholas palasi Skandinaviasta, paavi Anastasius IV otti hänet vastaan kunnioittavasti, ja Anastasiuksen kuollessa Nicholas valittiin paaviksi 4. joulukuuta 1154. Hän ryhtyi heti taistelemaan Arnold Brescialaista vastaan, joka johti paavin maallista yksinvaltiutta vastustavaa liikettä. Levottomuudet johtivat erään kardinaalin murhaan, jolloin Hadrianus teki palmusunnuntaina 1155 ennenkuulumattoman teon ja julisti Rooman kirkonkiroukseen. Senaatti päätti karkottaa Arnoldin, mutta paavi pystyi Fredrik I Barbarossan tuella saamaan hänet kiinni ja hänet palautettiin takaisin Roomaan, missä hänet hirtettiin, jonka jälkeen ruumis poltettiin ja tuhka heitettiin Tiber-jokeen.Hanska 2005: 68. Hadrianus kruunasi Fredrikin keisariksi Pyhän Pietarin kirkossa 18. kesäkuuta 1155. Seremonia suututti roomalaiset niin, että paavin piti lähteä kaupungista, johon hän saattoi palata vasta marraskuussa 1156. Valtiopäivillä Besançonissa lokakuussa 1157 paavin lähettiläät toivat Barbarossalle kirjeen Hadrianukselta, jossa viitattiin paavin keisarille myöntämiin etuihin (beneficia). Saksalainen kansleri käänsi sanan feodaalisessa merkityksessä hallitsijan alamaiselle antamina oikeuksina. Barbarossa raivostui vihjailuista, että hän olisi riippuvainen paavista ja välikohtaus päättyi lopulta paavin kirjeeseen, jossa paavi totesi, että beneficialla hän tarkoitti vain hyvää tekoa (bonum factum) eli kruunausta. Välirikko heidän välillään kasvoi ja Hardrianus oli aikeissa julistaa keisari pannaan, kun hän kuoli Anagnissa 1. syyskuuta 1159. ==Lähteet== * ===Viitteet=== == Aiheesta muualla == Luokka:Paavit Luokka:Brittiläiset henkilöt Luokka:Englannin keskiaika Luokka:Trondheimin historia Luokka:1100-vuosikymmenellä syntyneet Luokka:Vuonna 1159 kuolleet
Howlandinsaari

Howlandinsaari () on pieni (1,84 km²) Yhdysvalloille kuuluva asumaton atolli Tyynenmeren keskiosissa noin 2 600 kilometriä Honolulusta lounaaseen. Saarella sijaitsi pieni yhdyskunta vuosina 1935–1942. Toisessa maailmansodassa japanilaiset pommittivat saarta Pearl Harborin hyökkäyksen jälkeisenä päivänä. Iskussa kuoli kaksi ihmistä. Kaksi päivää myöhemmin japanilainen sukellusvene pommitti saarella sijainneet asuinrakennukset. Saaren viimeiset asukkaat evakuoitiin 31. tammikuuta 1942 saarelle saapuneeseen yhdysvaltalaisen hävittäjään. Yhdysvaltalaissotilaat miehittivät saaren syyskuussa 1943, ja saarella oli laivaston lentokenttä toukokuuhun 1944 astiButler 1999, s. 419.. Saari on nykyään kansallinen villieläinten suojelualue, ja sitä hallinnoi Yhdysvaltain kala- ja villieläinvirasto. == Lähteet == == Aiheesta muualla == Luokka:Oseanian saaret Luokka:Yhdysvaltain saaret Luokka:Yhdysvaltain territoriot
Jarvis

Jarvis on pieni (4,5 km²) Yhdysvalloille kuuluva asumaton saari eteläisellä Tyynellä valtamerellä suunnilleen puolessavälissä Havaijia ja Cookinsaaria. Se on yksi Linesaarista. Saari sijaitsee vajaat 50 kilometriä päiväntasaajan eteläpuolella. Sen ympärillä on koralliriutta. Jarviksella ei ole satamaa, mutta sen läheltä on kartoitettu joitakin soveliaita ankkurointipaikkoja. Rantaviivalla on kaksi veneille sopivaa maihinlaskupaikkaa, joista toinen on merkitty kummelilla. Saaren keskiosissa on kuivunut laguuni, josta louhittiin guanoa noin 20 vuoden ajan 1800-luvulla. Jarviksella sateet ovat vähäisiä, eikä siellä ole makean veden varantoa. Kasvillisuus on lähinnä matalaa varvikkoa ja heinikkoa. Saarella pesii meri- ja rantalintuja. Saari on kansallinen villieläinten suojelualue ja sitä hallinnoi US Fish and Wildlife Service. Saaren löysi brittiläinen laiva Eliza Francis 21. elokuuta 1821. Yhdysvallat otti saaren hallintaansa vuonna 1858 ja perusti sinne guanolouhoksen. Guanon loputtua 1879 amerikkalaiset lähtivät saarelta. Uusiseelantilaiset ja brittiläiset yrittivät käynnistää jonkinlaista toimintaa saarella, mutta luopuivat yrityksistään vähin äänin. Yhdysvaltalaiset palasivat vuonna 1936, mutta evakuoivat pienen siirtokuntansa toisen maailmansodan takia 1942. Toisen maailmansodan alussa japanilainen sukellusvene pintautui saaren länsirannikolla ja pommitti kansitykeillään paikalle saapuneita uudisasukkaita, jotka luulivat amerikkalaisen sukellusveneen tulleen noutamaan heidät. Iskusta ei seurannut kuolonuhreja. 7. helmikuuta 1942 USCGC Taney evakuoi saaren väestön turvaan japanilaisten hyökkäyksiltä. Myöhemmin japanilaiset pommittivat saaren pohjoisosassa sijaitsevaa laskeutumisaluetta synnyttäen näkyviä kraattereita alueelle Shell holes were later noted in the aircraft landing area.. == Lähteet == == Aiheesta muualla == * Jarvis Island Info Luokka:Yhdysvaltain saaret Luokka:Yhdysvaltain territoriot
Johnstonin atolli

Johnstonin atolli on pieni (2,8 km²) Yhdysvalloille kuuluva atolli pohjoisella Tyynellämerellä noin 1 400 kilometriä Havaijilta länteen. Alueella on pääsaaren lisäksi pienet Sand Island ja Akau ja Hikina -saaret. Kaksi jälkimmäistä ovat keinotekoisia saaria. Saarella oli sotilastukikohta ja se on kansallinen villieläinten suojelualue. Sitä hallinnoivat United States Defense Threat Reduction Agency (DTRA) ja US Fish and Wildlife Service. Tukikohdassa asui noin 1 100 sotilas- ja siviilihenkilöä. Saarella on asfaltoitu kiitotie lentokoneille. Johnstonin atolli oli aiemmin Yhdysvaltojen ydinaseiden koealueena ja sinne on haudattu paljon ydinjätteitä. Sotilastukikohta suljettiin 2004, minkä jälkeen saarella ei ole ollut vakituista asutusta. == Aiheesta muualla == thumb|left|Johnstonin atollia ilmakuvassa. Luokka:Yhdysvaltain saaret Luokka:Yhdysvaltain territoriot
Midwaysaaret

Midwaysaaret on Yhdysvalloille kuuluva atolli pohjoisella Tyynellämerellä, Luoteisten Havaijisaarten saariketjussa. Atolli sijaitsee noin kolmasosan matkaa Honolulusta Tokioon, Aasian ja Amerikan puolivälissä, mistä saarten nimikin tulee. Atollilla on laivasto- ja lentotukikohta. Atolli kuuluu Yhdysvaltain pieniin erillissaariin. == Maantiede, ilmasto ja luonto == Atolli on ympärysmitaltaan noin 24 km ja siihen kuuluu kaksi isompaa saarta. Atollin saarten yhteenlaskettu maapinta-ala on noin 6,2 km2. Suurimmat saaret ovat Sand Island ja Eastern Island. Atolli koostuu rengasmaisesta koralliriutasta ja useista pienistä hiekkasaarista. Atollin ilmasto on subtrooppinen; talvet ovat viileitä ja sateisia, kesät lämpimiä ja kuivia. Alue on kansallinen villieläinten suojelualue, ja sitä hallinnoi United States Fish and Wildlife Service. == Historia == Vuonna 1859 kapteeni N. C. Brooks raportoi Midwaysaarista ja ilmoitti niiden kuuluvan Yhdysvalloille. Saaria kutsuttiin silloin aluksi nimellä Middlebrooks ja sitten Brooks. Saarten nimeksi tuli Midwaysaaret, kun atolli liitettiin virallisesti osaksi Yhdysvaltoja vuonna 1867. Vuonna 1903 presidentti Theodore Roosevelt sijoitti saaret Yhdysvaltojen laivaston alaisuuteen. Samana vuonna atollista tuli tärkeä paikka Havaijin ja Guamin välillä ensimmäistä meren pohjassa Tyynen valtameren poikki kulkevaa kaapelia varten ja Sand Islandille rakennettiin kaapelin väliasema. Sittemmin atollista tuli tärkeä Tyynen valtameren ylittävien lentojen välipysähdyspaikka ja vuonna 1935 lennot San Franciscosta Manilaan alkoivat pysähtyä atollilla säännöllisesti. Kesäkuussa 1942 atollilla käytiin Yhdysvaltojen ja Japanin välinen Midwayn taistelu, joka oli osa toista maailmansotaa. == Lähteet == == Aiheesta muualla == Luokka:Yhdysvaltain saaret Luokka:Yhdysvaltain territoriot
Palmyran atolli

Palmyran atolli on Yhdysvalloille kuuluva asumaton 11,9 neliökilometrin kokoinen atolli pohjoisella Tyynellämerellä. Atolli sijaitsee noin puolessa välissä Havaijia ja Samoaa. Sitä hallitaan suoraan Washingtonista käsin. Atolli koostuu noin 50 pikkusaaresta, joita peittää tiheä kasvillisuus, kookospalmut ja balsan tapaiset puut. Saarten korkeuserot ovat pienet, korkeimmat kohdatkaan eivät kohoa kahta metriä merenpinnan yläpuolelle. Vakituista asutusta ei ole, mutta saarilla on tilat sinne suuntaavien tutkijoiden väliaikaiseen asumiseen. Nämä tulevat usein vain viikoksi tai kuukaudeksi kerrallaan. == Historia == Palmyran löysi kapteeni Edmund Fanning vuonna 1798. Hän ei kuitenkaan astunut maihin tai nimennyt saaria. Vuonna 1802 amerikkalainen kapteeni Cornelius Sawle käytti atollia hetkellisesti turvapaikkanaan, ja hänen kommennossaan oleva alus Palmyra antoi sittemmin nimensä atollille. Vuonna 1862 Havaijin kuningas Kamehameha IV lähetti Zenas Bentin ja Johnson B. Wilkinsonin atollille tehtävänään ottaa se kuningaskunnan haltuun. Kun Yhdysvallat otti Havaijin haltuunsa vuonna 1898, Palmyran atolli siirtyi sen mukana osaksi uutta emämaata. Havaijin territoriosta tuli incorporated territory vuonna 1900, mutta kun territoriosta tuli 59 vuotta myöhemmin osavaltio, Palmyran atolli ei kuulunut uuden osavaltion alueisiin. Tästä syystä Palmyran atolli on edelleen incorporated territory. Vuonna 1911 saaret päätyivät Honolulussa asuvan tuomari Henry E. Cooperin omistukseen, ja tämä alkoi kasvattaa saarilla kookospähkinöitä. Hän myi saaret, kahta lukuun ottamatta, 11 vuotta myöhemmin Leslie ja Ellen Ful­lard-Leolle. Cooperin kuoltua kaksi hänelle jäänyttä saarta periytyivät hänen jälkeläisilleen. Toisen maailmansodan aikana saarella oli katuja, penkereitä ja kiitoteitä, mutta ne ovat kasvaneet umpeen ja muuttuneet käyttökelvottomiksi. == Nykyään == Kahta Cooperilta periytyvää saarta lukuun ottamatta loput saarista olivat vuoteen 2000 saakka Fullard-Leon kolmen lapsen omistuksessa. Tämän jälkeen voittoa tavoittelematon luonnonsuojeluyhdystys osti saaret kokonaisuudessaan ja on siitä asti hallinnoinut niitä yhdessä U.S. Fish and Wildlife Service -viraston kanssa. Lähes olemattoman ihmisen vaikutuksen johdosta saarilta ja sen läheisyydestä löytyy lukuisia koralli-, merieläin- ja lintulajeja. Koska Palmyran atolli on incorporated territory, sen alueella syntyneet henkilöt ovat syntyperäisiä Yhdysvaltain kansalaisia. == Lähteet == == Aiheesta muualla == Luokka:Yhdysvaltain saaret Luokka:Yhdysvaltain territoriot
Wakensaari

Wakensaari eli Waken atolli () on 7,38 neliökilometrin kokoinen Yhdysvalloille kuuluva atolli pohjoisella Tyynellämerellä, noin 2/3-matkan päässä Havaijilta Pohjois-Mariaanien saarille. Se on Yhdysvaltojen territorio. Wakensaari on kolmen keskuslaguunia ympäröivän saaren (Wake, Wilkes ja Peale) muodostama atolli. Saaret ovat yhteydessä toisiinsa penkereen välityksellä. Saaret ovat sammuneen vedenalaisen tulivuorenkraatterin reunojen jäänteitä, ja laguuni on entinen kraatteri. Atolli sijaitsee länteen kansainvälisestä päivämäärärajasta, joten se on päivän edellä Yhdysvaltojen 50 osavaltiota. Espanjalaiset löysivät saaren vuonna 1568. Britit kävivät siellä vuonna 1796 ja nimesivät sen kapteeni William Waken mukaan. Yhdysvaltalainen Charles Wilkes kartoitti atollin 1841, ja vuonna 1899 Yhdysvallat liitti sen alueisiinsa saadakseen sinne lennätinaseman. 1930-luvun puolivälissä siitä tehtiin laivastotukikohta, ja sinne rakennettiin Guamiin ja Filippiineille lentävien vesitasokoneiden yöpymispaikka. Yhdysvallat aloitti myös sukellusvenetukikohdan rakennustyöt, mutta se jäi kesken toisen maailmansodan alkaessa. Toisessa maailmansodassa Wakensaarella käytiin useita taisteluita, ja Japani valloitti saaren, koska yhdysvaltalaisilla ei ollut riittävästi sotilaita saarta puolustamaan. Japani käynnisti hyökkäyksensä Wakensaarta kohtaan 18. joulukuuta 1941. Saari antautui 23. joulukuuta 1941.Humble, Richard: Toisen maailmansodan lentokoneet. Suom. Helge Seppälä. s. 62–63. Helsinki: WSOY, 1976 ISBN 951-0-07838-7 Japanilaisten antauduttua yhdysvaltalaiset palasivat saarelle 1945. Siellä on edelleen sotilaslentokenttä, ja NOAA:n ja NWS:n tutkimusasemia. Saarilla asuu joitakin satoja Yhdysvaltain asevoimien sotilaita. Siviilikoneet voivat laskeutua kentälle hätätilanteessa. Saarella on myös autettu merihätään joutuneita, vuonna 1975 vietnamilaisia ja 1995 kiinalaisia. Ihmisen toiminta keskittyy Wakelle ja Wilkesille. Pealella on hyvin vähän toimintaa eikä lainkaan asutusta. Wilkesin länsiosa on linnustonsuojelualue, jolla elää noin miljoona lintua. == Lähteet == == Aiheesta muualla == Luokka:Yhdysvaltain saaret Luokka:Yhdysvaltain territoriot
Sikotauti

Sikotauti eli parotiitti on paramyksoviruksen aiheuttama, yleensä lasten tulehdustauti, joka tarttuu pisara- ja hengitystietartuntana. Oireet alkavat 14–21 vuorokauden kuluttua tartunnasta. Oireita ovat kuume sekä sylkirauhastulehdus, joka aiheuttaa turvotusta ensin toisella puolen ja sitten toisella puolen kaulaa. Noin 40 prosenttia sairastaa sikotaudin täysin oireettomasti. Muutamalla prosentilla ainoana oireena on aivokalvontulehdus. Muita taudin komplikaatioita ovat aivokudoksentulehdukset ja kivestulehdukset. Kivestulehdus taas saattaa johtaa miehen hedelmättömyyteen (vaarallisempi murrosiän ohittaneilla miehillä). Tautia hoidetaan levolla sekä oireiden mukaisesti muun muassa kuumetta alentavien lääkkeiden avulla. Vuodesta 1982 lähtien tautia vastaan on Suomessa ollut maksuttomana tarjolla MPR-rokote, joka aiheuttaa immunisaation sikotaudin lisäksi myös tuhkarokkoon ja vihurirokkoon. Sikotauti leviää osaksi laumasuojan heikkenemisen takia.Community immunity == Katso myös == *MPR-rokote == Lähteet == == Aiheesta muualla == *Terveyden ja hyvinvoinnin laitos (THL): Sikotauti *Terveyskirjasto, Infektiosairauksien erikoislääkäri Jukka Lumio: Sikotauti (parotiitti), 15.11.2019 *Kyoto Encyclopedia of Genes and Genomes (KEGG): Mumps *Mayo Clinic: Mumps Luokka:Virustaudit Luokka:Seulonnan keskeiset artikkelit
Palle

Palle tarkoittaa seuraavia asioita ja henkilöitä: * Palle, sanoittaja Reino Palmrothin käyttämä nimimerkki * Palle Sørensen, Tanskan pitkäaikaisin elinkautisvanki * palleköli, aluksen osa, laivatekninen käsite * Palle Ramstedt, Pirkka-Pekka Peteliuksen luoma hahmo Velipuolikuu-sketsiohjelmasta * palle, rautatien tukikerroksen reunan korotus. == Lähteet ==
Trygve Lie

Trygve Lie (, () oli norjalainen työväenpuolueen poliitikko. Vuodet 1946-1952 hän toimi ensimmäisenä varsinaisena YK:n pääsihteerinä. Lie valmistui lakitieteiden kandidaatiksi vuonna 1919. Hän oli liittynyt Norjan työväenpuolueeseen vuonna 1912 ja toimi sen sihteerinä 1919–1922. Vuosina 1922–1935 hän työskenteli ammattiliittojen keskusliiton lainopillisena asiamiehenä. Vuonna 1935 Lie valittiin Johan Nygaardsvoldin hallitukseen oikeusministeriksi. Vuonna 1935 hän antoi Lev Trotskille turvapaikan Norjasta, kun tämän Ranskassa saama oleskelulupa umpeutui. Vuonna 1937 Neuvostoliiton painostuksella Norjan hallitus määräsi Trotskin kotiarestiin. Pitkien neuvotteluiden jälkeen Lie määräsi Trotskin muuttamaan Norjasta Meksikoon. Lie valittiin 1939 Norjan kauppaministeriksi ja myöhemmin samana vuonna kansanhuoltoministeriksi. Saksan miehittäessä Norjan 1940 hänestä tuli Lontoossa toimineen Norjan pakolaishallituksen ulkoministeri ja kantava voima. Toisen maailmansodan jälkeen Lie jatkoi ulkoministerinä 1945–1946. 1\. helmikuuta 1946 Lie valittiin ensimmäiseksi viralliseksi YK:n pääsihteeriksi. Hän johti YK:n turvallisuusneuvoston sääntöjen laatimista. Hän tuki sekä Israelin että Indonesian luomista ja yritti saada Neuvostoliiton joukot vetäytymään Iranista ja tulitauon Kashmiriin. Hän sai Neuvostoliiton vihat YK:n asetettua Korean sodassa etelän puolelle. Hän vastusti Espanjan jäsenyyttä YK:ssa Francon diktatuurin vuoksi ja tuki Kiinan kansantasavallan jäsenyyttä YK:ssa tasavallan joukkojen vetäydyttyä Taiwanille. Lien pääsihteeriyttä jatkettiin vuonna 1950, koska Neuvostoliitto ei hyväksynyt hänelle toista kautta, eikä Yhdysvallat suostunut tukemaan ketään muuta. Neuvostoliitto kieltäytyi hyväksymästä Lietä pääsihteerinä. Lie erosi marraskuussa 1952 Joseph McCarthyn syytettyä häntä ”epälojaalien” amerikkalaisten palkkaamisesta YK:n palvelukseen. Pääsihteerikausiensa jälkeen Lie toimi aktiivipoliitikkona Norjassa mm. sisä- ja kauppaministerinä. Vuosina 1955−1963 hän toimi Oslon-Akershusin läänin maaherrana ja vielä vuosina 1963–1965 kauppa- ja teollisuusministerinä. ==Teoksia== * ==Lähteet== == Aiheesta muualla == Luokka:YK:n pääsihteerit Luokka:Norjan ministerit Luokka:Norjalaiset urheiluvaikuttajat Luokka:Vuonna 1896 syntyneet Luokka:Vuonna 1968 kuolleet
Gladwyn Jebb

Hubert Miles Gladwyn Jebb, 1. paroni Gladwyn (25. huhtikuuta 1900 – 24. lokakuuta 1996), oli merkittävä brittipoliitikko. Hän oli ensimmäinen (väliaikainen) YK:n pääsihteeri 1945–1946. Tämän jälkeen hän toimi Yhdistyneen kuningaskunnan YK-suurlähettiläänä. Jebb opiskeli Oxfordissa ja toimi nuorena diplomaattina Konstantinopolissa, Berliinissä ja Roomassa. Toisen maailmansodan aikana hän johti Britannian delegaatiota kansainvälisessä ryhmässä, joka suunnitteli sodanjälkeistä yhteistyötä. Hänet nimitettiin Yhdistyneiden kansakuntien perustamista valmistelevan ryhmän puheenjohtajaksi, mistä hän siirtyi väliaikaiseksi pääsihteeriksi vajaan puolen vuoden ajaksi, lokakuusta 1945 helmikuuhun 1946. Kun Trygve Lie valittiin pääsihteeriksi, Jebb palasi Britannian ulkoministeriöön. Neljä vuotta myöhemmin hänestä tuli maansa YK-suurlähettiläs. == Lähteet == == Aiheesta muualla == Luokka:Brittiläiset poliitikot Luokka:YK:n pääsihteerit Luokka:Vuonna 1900 syntyneet Luokka:Vuonna 1996 kuolleet
Leif Erikinpoika

Leif Erikinpoika (, , noin 970 – noin 1020) oli viikinki ja Erik Punaisen poika, joka saagojen mukaan löysi Vinlandin noin vuonna 1002–1003 ja oli siten ensimmäinen Amerikan maaperälle astunut eurooppalainen.Suuret tutkimusmatkat, s. 36. == Perhesuhteet == Leif luultavasti syntyi Islannissa ja kasvoi Grönlannissa, minne hänen isänsä Erik karkotettiin rikostensa vuoksi. Hänellä oli luultavasti kaksi veljeä, Thorvaldur ja Thorsteinn, sekä yksi sisar Freydís. Leif meni naimisiin Thórgunnan kanssa ja heillä oli yksi poika Thorkell Leifsson. == Retki Vinlandiin == Grönlantilaisten saaga kertoo, että noin vuonna 1000 Leif Erikinpoika osti Amerikan rannikkoa pitkin aiemmin vahingossa purjehtineelta kauppiaalta Bjarni Herjólfssonilta laivan, aikeenaan tutkia Bjarnin näkemää maata. Leif pyysi isäänsä mukaan, mutta tämä ei halunnut enää lähteä merimatkalle; hän myös loukkaantui pudottuaan hevosen selästä ennen matkan alkua, mitä pidettiin huonona enteenä. Leif purjehti noin vuonna 1002–1003 länteen miehistönään 35 islantilaista. Ensiksi Leif saapui karuun maahan, jota hän kutsui nimellä Helluland (”laattakivimaa”), jonka on arveltu olevan nykyinen Baffininsaari. Maa ei kuitenkaan soveltunut asutettavaksi. Sen jälkeen hän jatkoi matkaa etelään ja saapui metsäiseen maahan, jolle hän antoi nimen Markland (”metsämaa”), ja jonka arvellaan olleen Labradorin niemimaa. Lopulta Leif nousi maihin Newfoundlandissa, mahdollisesti jopa etelämpänä. Siellä oli runsaasti lohia joessa ja ilmasto oli suotuisa. Leif miehistöineen rakensi maahan itselleen pitkät turveseinäiset talot, ja he asuivat siellä talven yli. Saagan mukaan yksi Leifin miehistä, Tyrkir, löysi viinirypäleitä, joiden mukaan Leif antoi maalle nimen Vinland. Kotimatkalle miehet lastasivat mukaansa puutavaraa ja köynnöksiä.Suuret tutkimusmatkat, s. 36–38. Kaksi vuotta myöhemmin Leifin veli Thorvald kävi samoilla seuduilla, mutta kuoli intiaanien hyökkäyksessä. Myös Leifin sisarpuoli Freydis johti yhden retkikunnan Vinlandiin.Suuret tutkimusmatkat, s. 38 Erik Punaisen saagan mukaan Leif Erikinpoika löysi Vinlandin palatessaan Norjasta Grönlantiin noin vuonna 1000, mutta ei jäänyt sinne asumaan. Nykyisin Grönlantilaisten saagaa pidetään luotettavampana näistä kahdesta. == Vinlandin sijainti == Siitä, missä Leifin Vinland oli, ei ole yksimielisyyttä. Monet pitävät viikinkiasumusta L’Anse aux Meadowsissa Leifin siirtokuntana, mutta joidenkin mielestä paikan pitää olla etelämpänä, koska viinirypäleet eivät kasva Newfoundlandissa. Joidenkin mukaan tuon ajan lämmin ilmasto mahdollisti viinirypäleidenkin esiintymisen alueella. Viinirypäleiden on myös epäilty olleen joko törmäviiniköynnöksen rypäleitä tai mustikoita.Suuret tutkimusmatkat, s. 39. == Lähteet == * === Viitteet === Luokka:Viikingit Luokka:Norjalaiset tutkimusmatkailijat Luokka:Amerikan löytäminen Luokka:Seulonnan keskeiset artikkelit Luokka:900-luvulla syntyneet Luokka:1000-luvulla kuolleet
Edward Jenner

Edward Jenner (17. toukokuuta 1749 – 26. tammikuuta 1823) oli englantilainen lääkäri, jolla oli vastaanotto Berkeleyn kylässä Gloucestershiressä. Häntä pidetään rokotuksen uranuurtajana ja immunologian ”isänä”. == Elämäkerta == Jennerin isä oli Berkeleyn pappi, ja Jenner sai hyvän koulutuksen. Hän meni 14-vuotiaana kahdeksaksi vuodeksi kirurgin oppiin Chipping SodburyynJenner.ac.uk. Jenner jatkoi kirurgian ja anatomian opintoja St Georgen sairaalassa Lontoossa vuonna 1770. Hän palasi kotiseudulleen ja perusti lääkärinvastaanoton vuonna 1772. Jenner havaitsi, että tartuttamalla potilaaseen lehmärokko eli vaccinia voidaan suojautua isorokolta. 14. toukokuuta 1796 hän siirsi lehmärokon kahdeksanvuotiaaseen James Phipps -nimiseen poikaan otettuaan rokkoaineen karjatyttö Sarah Nelmesin kädessä olleesta lehmärokkorakkulasta. Näin vanhana kansanperinteenä tunnetusta suojautumistavasta muodostui eräs nykyaikaisen lääketieteen tärkeimmistä keinoista taistella tautitartuntoja vastaan. Kun Jenner esitti vuonna 1798 kokeidensa tulokset teoksessa Inquiry into the Causes and Effects of the Variolae Vaccinae, hänet pidätettiin taudin levittämisestä ennen kuin hänen keksintönsä arvo tajuttiin. Jennerin menetelmä otettiin käyttöön pian ympäri maailmaa, muun muassa Suomessa jo vuonna 1802. Jenner on haudattu Jennerien perheen hautaholviin Berkeleyn St Maryn kirkkoon. == Lähteet == ==Aiheesta muualla== *Arno Forsius: Edward Jenner (1749–1823) – rokotuksen uranuurtaja Luokka:Englantilaiset lääkärit Luokka:Vuonna 1749 syntyneet Luokka:Vuonna 1823 kuolleet Luokka:Seulonnan keskeiset artikkelit
Geodynamiikka

Geodynamiikka on maapallon ja maan kiinteiden osien liikkeitä tutkiva tieteenala. Tutkimuskohteisiin kuuluu: * Maan rotaatioliike, siis napaliike ja vuorokauden pituuden vaihtelut * Mannerlaattojen hidas liike, laattatektoniikka * Postglasiaalinen maannousu mm. Fennoskandiassa ja Pohjois- Kanadassa * Paikallisia ja alueellisia erillisliikkeitä, jotka voivat olla luonnollisia tai ihmisten aiheuttamia (antropogeenisia). Käytetyt mittaustekniikat ovat * Geodeettinen paikannus, mm. satelliittipaikannus * Tarkkavaaitus * Painovoimamittaus. == Aiheesta muualla == * Geodeettinen laitos, Geodesian ja geodynamiikan osasto * NKG:n Geodynamiikan työryhmä Luokka:Geotieteet
Buckminster Fuller

Richard Buckminster ”Bucky” Fuller (12. heinäkuuta 1895 Milton, Massachusetts – 1. heinäkuuta 1983) oli yhdysvaltalainen muotoilija, keksijä ja kirjailija. Hänet tunnetaan erityisesti patentoimistaan geodeettisista kupoleista. ==Elämä== Fuller teki maapallosta litteän Dymaxion-kartan (1943/1954), joka ei pienennä mitään maanosaa. Myöhemmin Fuller havainnollisti sen avulla, miten epäoikeudenmukaisesti maailman resurssit ovat jakautuneet. Fuller tutki, miten pallon muotoa voidaan lähestyä tasojen avulla. Hän kehitti viisi- ja kuusikulmioista muodostuvan lähes pallonmuotoisen mallin, jonka mukaan tehdään nykyiset jalkapallot. Fuller ehdotti vuonna 1962 koko Manhattanin kattamista teräsrakenteisella kuvulla. Vuoden 1967 Montrealin maailmannäyttelyn Yhdysvaltain paviljonki katettiin geodeettisella kupolilla. Arkkitehti Yrjö Sotamaa kutsui Fullerin vuonna 1967 puhujaksi Helsinkiin Teknillisen korkeakoulun seminaariin, jossa Fuller sai innostuneen vastaanoton. Vuonna 1985 keksitty hiilipallo eli fullereeni sai nimensä Buckminster Fullerin mukaan. Arkkitehti Pasi Toiviainen on tehnyt Fullerista väitöskirjan, jonka nimi on suomennettuna ”Neroutta vai huijariutta? – Buckminster Fullerin elämän ja teosten psykobiografinen uudelleentulkinta” (Aalto-yliopisto 2024). Hänen mukaansa Fullerin ideat olivat paljolti varastettuja. Geodeettiselle kupolille oli myönnetty patentti Saksassa vuonna 1925, mutta Yhdysvalloissa Fuller sai kupolin patentin nimiinsä. Samanlaisen kartan kuin Fuller oli tehnyt Bernard J. S. Cahill vuonna 1909. == Töitä == Dymaxion-auto Bilbao Spain.jpg|Dymaxion-auton prototyyppi 1933, jäljennös. Dymaxion projection.png|Dymaxion-kartta. Preserved R Buckminster Fuller and Anne Hewlitt Dome Home.jpg|Dymaxion-talo, Fullerin asunto 1960–1971. Biosphère Montréal.jpg|Biosphere, 1967, Montréal. == Mediaa == * American Masters, kausi 10, jakso 4: Buckminster Fuller: Thinking Out Loud (1996) 90 min * Baylis Glascock & Robert Snyder: The World of Buckminster Fuller (1974) 85 min == Katso myös == * Victor Papanek == Lähteet == == Aiheesta muualla == * The Estate of R. Buckminster Fuller. * Buckminster Fuller Institute. * R. Buckminster Fuller: A 20th Century Philosopher. Grunch.net. * Dymaxion house. Henry Ford Museum. Luokka:Yhdysvaltalaiset arkkitehdit Luokka:Yhdysvaltalaiset kirjailijat Luokka:Yhdysvaltalaiset muotoilijat Luokka:Presidential Medal of Freedom Luokka:Vuonna 1895 syntyneet Luokka:Vuonna 1983 kuolleet Luokka:Seulonnan keskeiset artikkelit
Joukkovelkakirja

Joukkovelkakirja (JVK) on usealta yksityiseltä tai institutionaaliselta sijoittajalta kerätyn joukkolainan vakuudeksi annettu velkakirja. Velallinen antaa joukkovelkakirjan todistukseksi jokaiselle velan omistajalle heidän osuuttaan vastaan. Joukkovelkakirjassa on yleensä korkojen ja pääoman maksua vastaan annettavat lipukkeet, jotka leikataan saksilla irti joukkovelkakirjasta. Nykyisin paperimuotoinen joukkovelkakirja on harvinainen; joukkovelkakirjat liitetään usein arvo-osuusjärjestelmään. == Lähteet == == Aiheesta muualla == Luokka:Arvopaperioikeus Luokka:Rahoitus Luokka:Seulonnan keskeiset artikkelit
Sinologia

Sinologia on Kiinan kielten ja kulttuurin tutkimusta. Henkilö, joka harjoittaa sinologiaa on sinologi. Ulkomaalaisille tämä vaatii yleensä kiinan kielen oppimista. Kiinassa sinologeja kutsutaan joskus "Kiinan asiantuntijoiksi" (中國通). Sinologia alkoi kun lähetyssaarnaajat, jotka menivät Kiinaan alkoivat tutkia sen kulttuuria, kieltä ja tapoja. He käänsivät klassista kiinalaista kirjallisuutta länsimaisille kielille ja Raamatun kiinaksi. Myöhemmin sinologia laajeni oppiaineeksi monissa länsimaisissa yliopistoissa. Helsingin yliopistossa sinologiaa voi opiskella pääaineena Aasian ja Afrikan kielten ja kulttuurien laitoksella. == Tunnettuja sinologeja == * Rafe de Crespigny * Herbert Giles * Robert van Gulik * Huang Xianfan * Reginald Johnston * Stanislas Julien * Pjotr Ivanovitš Kafarov * Bernhard Karlgren * Naito Konan * James Legge * Simon Leys * Paul Linebarger * Joseph Needham * Paul Pelliot * Jean-Pierre-Abel Rémusat * Christian Schwarz-Schilling * Jonathan Spence * Thomas Francis Wade * Arthur Waley * Ferdinand Verbiest * Richard Wilhelm * Karl A. Wittfogel Luokka:Filologia Luokka:Orientalistiikka
Tatu

Tatu tarkoittaa seuraavia asioita: * Tatu, miehen nimi * TATU, Tampereen teknillisen yliopiston Digitaalisen median instituutin Tekniikan ja arjen tutkimusryhmä * TaTU, Tampereen Työväen Uimarit, tamperelainen urheiluseura * TATU, tapaturmaisesti loukkaantuneiden tai vammautuneiden lasten ja nuorten sekä heidän perheidensä tukiyhdistys * t.A.T.u., venäläinen popduo.
Julija Volkova

Julija Olegovna Volkova (, kirjoitusmuoto joskus myös Julia tai Yulia, s. 20. helmikuuta 1985 Moskova, Venäjä) on venäläinen laulaja. Hän oli popduo t.A.T.u.:n toinen jäsen vuosina 1999−2014. Volkova kuului Neposedy- lapsiyhtyeeseen, jossa hän tutustui t.A.T.u.:n toiseen jäseneen Lena Katinaan. t.A.T.u. aiheutti kohua lesboimagollaan. Vuonna 2003 paljastettiin lesbouden olleen managerin keksimä mainoskikka. Volkova on myöhemmin kertonut olevansa biseksuaali. Volkova sai syyskuussa 2004 tyttären pitkäaikaisen miesystävänsä Pavel (Paša) Sidorovin kanssa. Sidorov ja Volkova lopettivat suhteensa pian tyttären syntymän jälkeen. Joulukuussa 2007 Volkova synnytti pojan. ==Lähteet== == Aiheesta muualla == Luokka:Venäläiset poplaulajat Luokka:Vuonna 1985 syntyneet Luokka:Elävät henkilöt
Lena Katina

Jelena (Lena) Sergejevna Katina (, s. 4. lokakuuta 1984 Moskova, Venäjä) on venäläinen laulaja, joka oli t.A.T.u.-tyttöduon jäsen vuosina 1999−2014. Jelena Katina on Sergei Katininin, menestyneen venäläisen pop-tuottajan ja Inessa Katinan kolmesta lapsesta nuorin. Hän kuului Neposedy-lastenbändiin, jossa hän tutustui t.A.T.u.:n toiseen jäseneen Julija Volkovaan. Vuosina 1997–1998 Katina lauloi myös Avenue-nuorisobändissä. Tuottaja Ivan Šapovalov valitsi Jelena Katinan 1999 laulamaan Jugoslavian sodasta. Hän päättikin muodostaa duon ja valitsi duoon myös Volkovan, joka oli ollut samassa karsinnassa. Tytöt olivat tuolloin 14-vuotiaita. He menestyivät t.A.T.u.:ssa sekä musiikkinsa että kohua herättäneiden esitystensä ansiosta. He suutelivat konserteissa ja loivat ympärilleen lesboimagon, mutta myöhemmin paljastivat, että lesbous oli vain Šapovalovin keksimä markkinointikikka. Elokuussa 2013 Katina meni naimisiin slovenialaisen muusikon Sasha Kuzmanovicin kanssa, ja vuonna 2015 he saivat pojan. Katina julkaisi ensimmäisen sooloalbuminsa This Is Who I Am vuonna 2014. ==Lähteet== == Aiheesta muualla == Luokka:Venäläiset poplaulajat Luokka:Vuonna 1984 syntyneet Luokka:Elävät henkilöt Luokka:Seulonnan keskeiset artikkelit
Talviurheilu

Talviurheilu on yleinen nimitys talviolosuhteissa harrastettaville urheilulajeille. Ne ovat suosittuja lähinnä Pohjoismaissa ja muilla kylmätalvisen ilmaston omaavilla alueilla. Monia talviurheilulajeja voi harrastaa keinotekoisissa oloissa, kuten jäähalleissa, myös lämpimämmillä alueilla. Talviolympialaisissa kilpaillaan 15 urheilumuodossaOlympialajit Suomen Olympiakomitean sivulla : * hiihtolajit: ** alppihiihto ** ampumahiihto ** freestylehiihto ** lumilautailu ** maastohiihto ** mäkihyppy ** yhdistetty * kelkkailulajit: ** mahakelkkailu eli skeleton ** ohjaskelkkailu ** rattikelkkailu * luistelulajit: ** kaukalopikaluistelu eli short track -luistelu ** pikaluistelu ** taitoluistelu * jäällä pelattavat joukkuepelit: ** curling ** jääkiekko Lisäksi on harvinaisempia talviurheilulajeja kuten: * hiihtosuunnistus * jääkolkka * jääpallo * jääpurjehdus * jäärata-ajot * jääravit * jääspeedway * kaukalopallo * moottorikelkkailu * muodostelmaluistelu * pilkkihiihto * pilkkiminen * potkukelkkailu * ringette. Talvisia liikuntamuotoja ovat muun muassa: * lumikenkäily * avantouinti == Lähteet == * Luokka:Seulonnan keskeiset artikkelit
Johann von Staupitz

Johann von Staupitz (1460, Motterwitz, Saksa - 28\. joulukuuta 1524, Salzburg, Itävalta) oli teologi ja Martti Lutherin opettaja. Staupitz opiskeli Leipzigissa ja valmistui vuonna 1485. Hän liittyi augustinolaisluostariin Erfurtissa ja toimi siellä yleisvikaarina. Vuonna 1500 hänet nimitettiin Raamatun professoriksi Wittenbergin yliopistoon. Vuonna 1522 hänet valittiin Salzburgin Pyhän Pietarin benediktiiniläisluostarin apotiksi, siellä hänen elämänsä myös päättyi. Staupitzin tavoitteena oli uudistaa teologian opetusta Raamatun selityksen suuntaan.Martti Luther. Elämä, teot ja kirjoitukset, s. 21. Martti Luther opiskeli teologiaa Staupitzin johdolla Erfurtissa.Martti Luther. Elämä, teot ja kirjoitukset, s. 22. Näiden kahden miehen välille syntyi koko elämän kestänyt ystävyys. Heidän kirjeenvaihtoaan on säilynyt jälkipolvillekin. Staupitzin osuutta Lutherin hengellisessä elämässä ei voi vähätellä. Lukuisat, jopa kuusi tuntia kestäneet hengelliset keskustelut miesten välillä auttoivat Lutheria löytämään armollisen Jumalan. == Lähteet == * * === Viitteet === == Aiheesta muualla == Luokka:Apotit Luokka:Saksalaiset teologit Luokka:Vuonna 1460 syntyneet Luokka:Vuonna 1524 kuolleet
Kaarle Ojanen (shakinpelaaja)

Kaarle Sakari Ojanen () oli suomalainen shakkimestari. Hänet tunnettiin myös shakissa voittamiensa suomenmestaruuksien mukaan lempinimellä Kaarle XIII. Ojasen kuuluisin peli lienee ns. Ojasen oivalluksena tunnettu avausuutuus virolaista Paul Keresiä vastaan vuonna 1960.KvM Kaarle Ojanen ShakkiNet Viitattu 22.7.2008 Ojanen saavutti FIDE:n kansainvälisen shakkimestarin arvon vuonna 1952. Ammatiltaan Ojanen oli teknillinen johtaja. Hän harrasti myös muun muassa musiikkia ja sovellettua matematiikkaa. == Lähteet == == Kirjallisuutta == *Hurme, Harri et al.: Kaarle Ojanen : elämä ja pelit. Suomen shakkikustannus, 2009. ISBN 9519708154. == Aiheesta muualla == * Henkilöhaastattelu sivustolla www.shakki.net * * Ojasen oivallus -peli * Kansainvälinen mestari Kaarle Ojanen kuollut. Länsi-Savo. 12.1.2009. Luokka:Suomalaiset shakinpelaajat Luokka:Shakin Suomen-mestarit Luokka:Vuonna 1918 syntyneet Luokka:Vuonna 2009 kuolleet Luokka:Shakin kansainväliset mestarit